SL 
 
 
MNENJE EVROPSKE CENTRALNE BANKE 
z dne 30. novembra 2010 
o ratifikaciji ali izvajanju Sporazuma o poštnopla čilnih storitvah 
(CON/2010/85) 
 
Uvod in pravna podlaga  
Devetnajst držav članic1 se je odlo čilo podpisati Sporazum o poštnopla čilnih storitvah z dne 12. avgusta 
2008, kakor ga je pripravil 24. Svetovni poštni k ongres (v nadaljnjem besedilu: Sporazum). Posvetovanje 
z Evropsko centralno banko (ECB) glede nacionalnih  osnutkov pravnih pre dpisov o ratifikaciji ali 
izvajanju Sporazuma doslej ni bilo opravljeno. Čeprav so nekatere od zadevnih držav članic že ratificirale 
Sporazum, ga mora ve čina izmed njih še ratificirati. 
Pristojnost ECB, da poda mnenje, izhaja iz členov 127(4) in 282(5) Pogodbe o delovanju Evropske unije 
(PDEU) ter druge alinee člena 2(1) Odlo čbe Sveta 98/415/ES z dne 29. junija 1998 o posvetovanju 
nacionalnih organov z Evropsko centralno banko glede osnutkov pravnih predpisov2, saj se Sporazum 
nanaša na čezmejne pla čilne instrumente.  
V skladu s prvim stavkom člena 17.5 Poslovnika Evropske centralne  banke je to mnenje sprejel Svet 
ECB. Mnenje je naslovljeno na pristojne nacionalne organe 19 držav članic, ki so se odlo čile podpisati 
Sporazum (v nadaljnjem besedilu: zadevne države članice). ECB predvideva, da bodo osnutki pravnih 
predpisov o ratifikaciji Sporazuma v zadevnih državah članicah skoraj identi čni. Iz tega razloga ECB ne 
pričakuje, da bo z njo opravljeno posvetovanje o os nutkih pravnih predpis ov, obravnavanih v tem 
mnenju, ki ga podaja na lastno pobudo. ECB si pr idržuje pravico do dodatnih pripomb glede posebnih 
nacionalnih osnutkov pravnih predpisov, ki presegajo zgolj ratifikacijo Sporazuma in glede katerih se 
lahko opravi lo čeno posvetovanje z ECB. 
 1. Namen Sporazuma  
1.1 Sporazum zavezuje podpisnice, da po svojih najboljših mo čeh poskrbijo, da je na njihovih ozemljih 
zagotovljena vsaj ena izmed naslednjih štirih poštno pla čilnih storitev: gotovinski pla čilni nalog, 
izplačilni nalog, vpla čilni nalog ali poštno nakazilo. Sporazum vsebuje materialna pravila, ki se 
uporabljajo za papirne poštne nakaznice, pa tudi za nepapirne poštne nakazni ce, kot so nakaznice, 
ki se posredujejo z elektronskimi ali drugimi tehni čnimi sredstvi. Ta materialna pravila urejajo 
                                                 
1  Belgija, Bolgarija, Češka, Nem čija, Grčija, Španija, Francija, Italija, Ciper, Latvija, Litva, Luksemburg, Malta, Avstrija, 
Poljska, Portugalska, Rom unija, Slovenija, Slovaška. 
2  UL L 189, 3.7.1998, str. 42. 
2 vprašanja, kot so elektronska izmenjava podatkov, ob delava poštnih nakaznic, poizvedbe in sistem 
odgovornosti. 
1.2 Sporazumu so priloženi pravilniki, kakor jih je v letih 2008 in 2009 popravil Poštnooperativni svet 
in ki dolo čajo, kako je treba izvajati Sporazum.  
 2. Splošne pripombe  
2.1 ECB ugotavlja, da obstaja dolo čeno prekrivanje med Sporazumom in Direktivo 2007/64/ES
3 pri 
ključnih pravnih vprašanjih, kot je odgovornost ponudnikov poštno pla čilnih storitev ali trenutek 
nepreklicnosti poštne nakaznice. 
2.2 V tej zvezi so zadevne države članice ob podpisovanju aktov, ki jih  je sprejel 24. Svetovni poštni 
kongres, vklju čno s Sporazumom, podale izjavo, da bodo akte , ki jih je sprejel kongres, uporabljale 
v skladu s svojimi obveznostmi po Pogodbi o ustanovitvi Evropske skupnosti in Splošnem 
sporazumu o carinah in trgovini (GATT) Svetovne trgovinske organizacije. Besedilo te izjave je v 
skladu z besedilom člena 4(3) Pogodbe o Evrops ki uniji, ki med drugim dolo ča: »Države članice 
sprejemajo vse splošne ali posebne ukrepe, pot rebne za zagotovitev izpolnjevanja obveznosti, ki 
izhajajo iz Pogodb ali akt ov institucij Unije. Države članice […] se vzdržijo vseh ukrepov, ki bi 
lahko ogrozili uresni čevanje ciljev Unije.« 
2.3 Po mnenju ECB zadevne države članice, ki so podpisale izjavo, ponovno potrjujejo svojo 
obveznost, da bodo vse dolo čbe Sporazuma uporabljale v sk ladu s svojimi obveznostmi po 
Pogodbah. To bi vklju čevalo obveznosti, ki izhajajo iz se kundarne zakonodaje, na primer Direktive 
2007/64/ES. Čeprav je vrednost izjave  na koncu odvisna od presoje nacionalnih sodiš č, pa 
obveznost države članice, da pri prevzemanju mednarodni h obveznosti spoštuje Pogodbi, jasno 
izhaja iz člena 351 PDEU. Sodiš če Evropske unije je to potrdil o v sodbi iz leta 2009: »Vendar člen 
307, drugi odstavek, ES države članice zavezuje, da ustrezno ukrepaj o, da bi odpravile ugotovljeno 
nezdružljivost med sporazumi, sklenjenimi pred  njihovim pristopom, in pravom Skupnosti. Države 
članice si na podlagi te dolo čbe po potrebi pri tem pomagajo in, kadar je primerno, sprejmejo 
skupno stališ če.«4 Glede na to, da se ta obveznost razši rja na mednarodne sporazume, sklenjene 
pred pristopom držav članic k Uniji, bi se taka obveznost ne dvomno razširila na vse dvostranske ali 
večstranske mednarodne sporazume , sklenjene po pristopu.  
 
                                                 
3  Direktiva 2007/64/EC Evropske ga parlamenta in Sveta z dne 13. novembra 2007 o pla čilnih storitvah na notranjem trgu 
in o spremembah direktiv 97/7/ES, 2002/65/ES, 2005/60/ES in 2006/48/ES ter o razveljavitvi Direktive 97/5/ES 
(UL L 319, 5.12.2007, str. 1). 
4  Zadeva C-118/07 Komisija  proti Finski [2009] PSES 10889, to čka 28.  
3 3. Posebne pripombe 
Črtanje opredelitve »poštnih nakaznic« v Sporazumu 
3.1 V zvezi s sklicevanjem v Direktivi 2007/64/ES5 na »poštne nakaznice«, kakor jih je opredelila 
Svetovna poštna zveza, bi ECB želela poudariti, da razli čica Sporazuma iz leta 2008 v nasprotju s 
prejšnjo razli čico Sporazuma, ki je bila spreje ta leta 2004 in ki je veljala v času sprejetja Direktive 
2007/64/ES, ne vsebuje nobene oprede litve »poštnih nakaznic«. ECB opo zarja na dejstvo, da bi z 
namenom ureditve tega vprašanja in zagotovitve pravne varnosti naciona lni izvedbeni ukrepi 
morali opredeliti »poštne nakaznice«, namesto da se  zgolj sklicujejo na » poštne nakaznice«, kakor 
jih je opredelila Svetovna poštna zveza. 
Nezdružljivosti med Sporazum om in Direktivo 2007/64/ES 
3.2  ECB bi želela opozoriti zlasti na nezdružljivosti med Sporazumom in Direktivo 2007/64/ES, ki so 
navedene spodaj. 
3.2.1 Prvi č, opredelitev trenutka nepreklicnosti pla čilnega naloga se v teh dveh pravnih instrumentih 
razlikuje. Sporazum6 opredeljuje trenutek nepreklicnosti pla čilnega naloga kot trenutek, ko je 
prejemnik pla čila poplačan ali ko je na ra čunu prejemnika pla čila opravljena knjižba v dobro, 
medtem ko je v Direktivi 2007/64/ES7 plačilni nalog nepreklicen, ko ga prejme pla čnikov ponudnik 
plačilnih storitev. 
3.2.2 Drugi č, po Sporazumu8 je treba poizvedbe opraviti v obdobju šest ih mesecev od naslednjega dne po 
tistem, na katerega je bila poštna nakazn ica sprejeta. Rok in trenutek, ko ta za čne teči, sta druga čna 
v Direktivi 2007/64/ES, ki dolo ča, da je treba obveš čanje o neodobrenih ali nepravilno izvršenih 
plačilnih transakcijah opraviti najpozneje  v 13 mesecih po datumu bremenitve9.  
3.2.3 Kon čno, razlikujeta se obseg in trajanje odgovornosti. Po Sporazumu10 je ponudnik poštnopla čilnih 
storitev odgovoren, dokler poštna nakaznica ni pla čana ali dokler na ra čunu prejemnika pla čila ni 
opravljena knjižba v dobro. Op rostitev odgovornosti ponudnika pla čilnih storitev je predvidena v 
primeru zamude pri izvršitvi storitev11. Ta oprostitev ne obstaja v Direktivi 2007/64/ES, ki dolo ča, 
da je ponudnik pla čilnih storitev prejemnika pla čila odgovoren prejemniku pla čila za pravilno 
izvršitev pla čilne transakcije12. 
3.2.4 ECB šteje za pomembno, da vsaka zadevna država članica zagotovi, da ratifikacija Sporazuma ne 
ogrozi uporabe ustreznih nacionalnih pravil, s kate rimi se prenaša Direktiva 2007/64/ES, in da po 
potrebi sprejeme primerne ukrepe v tej zvezi.  
                                                 
5  Člen 3(g)(vii) Direktive 2007/64/EC vsebuje ta sklic na  seznamu, ki se nanaša  na negativni obseg podro čja uporabe 
Direktive; papirne poštne nakaznice, kakor jih je opredelila Svetovna poštna zveza, ne spadajo na podro čje uporabe 
Direktive. 
6  Člen 2.27 in člen 6 Sporazuma. 
7  Člen 66 Direktive 2007/64/ES. 
8  Člen 19.1 Sporazuma. 
9  Člen 58 Direktive 2007/64/ES. 
10  Člen 20 Sporazuma. 
11  Člen 22.1.1. Sporazuma. 
12 Člen 75 Direktive 2007/64/ES. 
4  
To mnenje bo objavljeno na spletni strani ECB.   V Frankfurtu na Majni, 30. novembra 2010 
 
[podpis] 
 
Predsednik ECB 
Jean-Claude TRICHET